**20. elektronske sjednice Školskog odbora**

**Zapisnik s 20. elektronske sjednice Školskog odbora II gimnazije - Split, održane 09. lipnja 2020.god. s početkom u 17:00 sati do 20:sati istog dana.**

Sjednici su prisustvovali svi članovi Školskog odbora.

**AD-1. Verificiranje zapisnika s prethodne 19. sjednice Školskog odbora**

Na zapisnik s prošle sjednice Školskog odbora, od 17.03.2020. god. 2 člana Školskog odbora nisu dali suglasnost na zapisnik, te je zatražena dopuna zapisnika. **Ostalih 5 članova Školskog odbora suglasno je sa zapisnikom te je isti usvojen većinom glasova Školskog odbora.**

**AD-2.**  Članovima Školskog odbora dostavljen je prijedlog Statuta II gimnazije kojega je trebalo uskladiti s izmjenama i dopunama Zakona o odgoju i obrazovanju. Nakon utvrđivanja teksta Statuta, isti će biti dostavljen osnivaču radi dobivanja suglasnosti.

**O D L U K A br. 1.**

**Jednoglasno je prihvaćen prijedlog teksta Statuta II gimnazije - Split.**

**AD- 3.**  Pravilnik o radu također je trebalo uskladiti s izmjenama istog zakona, te je prijedlog pravilnika dostavljen članovima Školskog odbora.

**O D L U K A br. 2.**

 **Jednoglasno je usvojen prijedlog Pravilnika o radu II gimnazije – Split**

**AD- 4.** Pravilnik o načinu i postupku zapošljavanja također je trebalo uskladiti s izmjenama istog zakona i poslati ga osnivaču na dobivanje suglasnosti.

**O D L U K A br. 3.**

**Pravilnik o načinu i postupku zapošljavanja u II gimnaziji - Split usvojen je s 4 glasa za i 3 protiv.**

**AD-5.** Potrebno je usvojiti Rebalans I., II gimnazije – Split.

**O D L U K A br.4.**

**Rebalans I. prihvaćen je s 5 glasova za i dva suzdržana.**

**AD-6.** Ravnateljici Škole ističe mandat za ravnatelja 20. rujna 2020. god. Škola je obvezna prema odredbama Statuta natječaj za ravnatelja raspisati najmanje 3 mjeseca prije isteka mandata. Škola još djeluje prema uputama MZO-a, Stručnog stožera za suzbijanje pandemije. Zbog složene zakonske procedure za izbor ravnatelja, prijedlog je da se raspisivanje natječaja odgodi do prestanka epidemioloških mjera i početka uobičajenog rada Škole. Školski odbor dužan je do isteka mandata donijeti odluku o imenovanju v.d. ravnatelja ukoliko podrži ovaj prijedlog.

**O D L U K A br. 5.**

**Školski odbor donosi jednoglasno odluku o odgodi natječajnog postupka za izbor ravnatelja-ce Škole, do prestanka epidemioloških mjera i početka normalizacije radnih uvjeta. Školski odbor će prije isteka mandata imenovati v. d. ravnatelja Škole.**